เลือกหนุ่มที่ใช่ หลังจากตัดสินใจเลือกแล้ว
เมื่อคุณได้อยู่ใกล้หนุ่มแต่ละคนครั้งหน้า พยายามใส่ใจพิจารณาและคิดว่าอะไรที่ทำให้คุณชอบเขาซะเหลือเกิน แม้ว่าคุณอาจจะไม่สามารถเข้าใจความรู้สึกอันซับซ้อนของตัวเองได้อย่างชัดเจนจนรู้ว่าทำไมคุณถึงชอบคน ๆ นั้น แต่คุณก็ควรจะต้องรวบรวมข้อมูลให้ได้มากที่สุดสำหรับการตัดสินใจครั้งสำคัญนะ ถามคำถามเหล่านี้กับตัวเองยามที่ได้พูดคุยกับหนุ่มแต่ละคนดูสิ:   เขาทำให้ฉันหัวเราะได้ไหม? เขามีอารมณ์ขันไหม? ใคร ๆ ก็ชอบผู้ชายที่ทำให้หัวเราะได้ทั้งนั้นแหละ ผู้ชายที่มีอารมณ์ขันจะทำให้เรารู้สึกตื่นเต้นและทำให้เรามองโลกในแง่มุมที่ต่างออกไป ตอนที่เขาจั๊กจี้คุณ คุณรู้สึกแปลก ๆ หรือว่าชอบ? ไม่ควรมีผู้ชายคนไหนได้แตะต้องร่างกายคุณหากคุณยังไม่พร้อม แต่ถ้าเป็นแค่การกอดเอว จับมือ หรือโอบกันก็พอไหว แต่ถ้าถึงขั้นที่เขากำลังจะจูบคุณและคุณจะต้องจูบตอบ คุณก็ต้องคิดดี ๆ แล้วล่ะว่าตัวเองพร้อมสำหรับขั้นนั้นหรือยัง เมื่อเขาจูบคุณ คุณก็ต้องจูบตอบเป็น ไม่ใช่ทำตัวเงอะงะในวินาทีสำคัญ ดังนั้น หนุ่มที่คุณจะเลือกต้องรู้จักยับยั้งชั่งใจรอเวลาที่เหมาะสมด้วย เขาสนใจคนอื่นบ้างไหม? เขาสนใจอย่างอื่นนอกจากตัวเองไหม? พวกผู้ชายที่สนใจแต่ตัวเองน่ะน่าเบื่อออก คุณคงอยากจะคบกับผู้ชายที่มีงานอดิเรก มีเพื่อน และมีมุมมองดี ๆ ต่อชีวิตมากกว่า เขามีมุมอารมณ์อ่อนไหวไหม? เขาอ่อนไหวกับเรื่องของคนอื่นหรือเปล่า? หนุ่ม ๆ หลายคนมีด้านที่อ่อนไหวแต่กลับไม่อยากเผยให้ใครรู้ ผู้ชายที่สามารถแสดงอารมณ์ให้คนอื่นเห็นได้นั้นคือคนที่มั่นใจและเป็นผู้ใหญ่ เขาจีบคุณอย่างให้เกียรติไหม? ถ้าจะพูดกันตรง ๆ คำถามจริง ๆ ก็คือว่าเขาชอบคุณเกินกว่าแค่ร่างกายและหน้าตาไหม? คำชมที่เขามอบให้คุณนั้นชื่นชมอะไรนอกจากร่างกายคุณหรือเปล่า? เขาจีบคุณอย่างค่อยเป็นค่อยไปไหม? ผู้ชายที่จีบคุณอย่างค่อยเป็นค่อยไปนั้นคิดว่าช้า ๆ ได้พร้าเล่มงาม พวกเขาให้ความสำคัญกับทุกวินาทีแห่งความสุขที่ได้ใช้ร่วมกับคุณ พวกผู้ชายใจเร็วด่วนได้จะชิ่งคุณไปหาสาวอื่นก่อนที่คุณจะบอกปฏิเสธเขาซะอีกนะ ขั้นตอนนี้สำคัญไม่แพ้กับการถามตัวเองว่าอะไรที่ทำให้คุณชอบหนุ่มแต่ละคนเลยล่ะ ผู้ชายคนนึงดูเผิน ๆ เหมือนจะดีและมีคุณสมบัติทุกอย่างที่คุณมองหา ในขณะที่อีกคนอาจจะทำให้ใจคุณเต้นแรงเพียงแค่ส่งข้อความมาหา ดังนั้น ครั้งหน้าที่คุณได้ใช้เวลาอยู่กับหนุ่มแต่ละคน แทนที่จะคิดว่าทำไมตัวเองถึงชอบเขา ลองถามใจดูว่าเขาทำให้คุณรู้สึกมั่นใจ มีความสุข ใจสั่น และอยากเป็นคนที่ดีขึ้นไหม โดยคุณต้องพิจารณาดังนี้:   เขาทำให้คุณรู้สึกอย่างไรยามอยู่ใกล้? เขาทำให้คุณรู้สึกว่าเขาสนใจเพียงคุณหรือมัวแต่จีบสาวอื่นไปทั่วและทำให้คุณรู้สึกว่าตัวเองก็แค่หนึ่งในตัวเลือกของเขาเท่านั้น? เขาทำให้คุณเผยด้านที่ดีที่สุดของตัวเองออกมาไหม หรือแค่ไม่ได้แย่ได้เขาก็โอเคแล้ว? เขาทำให้คุณรู้สึกท้าทายและอยากจะเป็นคนที่ดีกว่าเดิมไหม? เขามอบคำชมที่เปี่ยมความหมายแก่คุณอย่างไม่ต้องฝืนไหม? เขาทำให้คุณหน้าแดง หัวเราะคิกคักและใจเต้นราวกับเป็นสาวน้อยแรกแย้มไหม? เขาปฏิบัติต่อคุณราวกับคุณเป็นสุภาพสตรีและทำให้คุณรู้สึกว่าตัวเองพิเศษไหม? ถึงคุณจะอยากคิดถึงแต่ข้อดีของสองหนุ่มและคิดว่าแต่ละคนทำให้คุณใจเต้นอย่างไรบ้าง คุณควรจะคิดถึงบุคลิกภาพหรือรูปแบบการใช้ชีวิตในแง่ลบของอีกฝ่ายด้วยเพื่อที่จะได้มองเขาได้ชัดเจนขึ้น ถ้าคุณจริงจังกับการตัดสินใจนี้ คุณต้องคิดถึงทั้งข้อดีและข้อเสียเมื่อได้อยู่กับหนุ่มแต่ละคน โดยคุณต้องพิจารณาสิ่งต่าง ๆ เหล่านี้ก่อนที่จะตัดสินใจ:   ผู้ชายคนนี้เป็นคนมีประวัติไหม? เขามีอดีตที่ซับซ้อนและมีปัญหาทางอารมณ์ที่ต้องได้รับการดูแลหรือเปล่า? แน่นอนว่าคุณอาจจะสนุกยามได้ใช้เวลากับเขา แต่คุณจะทนได้ไหมหากต้องรับผิดชอบเขาไปในระยะยาว? เขาเป็นคนชอบออกคำสั่งและเจ้ากี้เจ้าการหรือเปล่า? เขาเอาแต่ใจตัวเองไหมหรือสามารถยอมรับได้เมื่อตัวเองทำผิด? ถ้าเขาเป็นพวกชอบออกคำสั่งและเจ้ากี้เจ้าการก็แสดงว่าเขาอาจจะค่อนข้างเห็นแก่ตัว ซึ่งก็แปลว่าคุณอาจจะต้องเผชิญกับอะไรเกินกว่าที่คิดไว้หากคุณและเขาคบหากัน เขาเคยโกหกคุณไหม? คุณคงอยากคบกับผู้ชายที่คุณไว้ใจได้ที่มีอะไรก็พูดกับคุณตรง ๆ ไม่ว่าความจริงที่เขาพูดจะทำให้คุณเจ็บปวดหรือไม่ พวกผู้ชายขี้เม้าท์ที่ชอบสร้างข่าวลือนั้นคงไม่ได้ใส่ใจคนอื่นมากนักและคุณควรจะถอยห่างจากผู้ชายประเภทนี้ไว้ เขามีปัญหาบ่อยไหม? ไม่ว่าจะเป็นที่โรงเรียน กับผู้ปกครอง หรือกับผู้มีอำนาจทั้งหลาย พวกหนุ่มตัวร้ายก็ดูเซ็กซี่ดีอยู่หรอก  แต่พวกเขาจะยุ่งวุ่นวายอยู่แต่กับเรื่องสำมะเลเทเมาและความสำราญทั้งหลายจนไม่มีเวลามาอยู่กับคุณน่ะสิ เขายังเอาแต่พูดถึงแฟนเก่าอยู่หรือเปล่า? ถ้าเขายังพูดถึงแต่แฟนเก่าหรือมีท่าทีว่ายังเหลือเยื่อใยและเอาแต่พูดถึงเธอก็เป็นสัญญาณไม่ดีซะแล้วล่ะ ไม่ใช่ว่าเขาเป็นคนไม่ดีหรอกนะ แต่แปลว่าเขายังรักแฟนเก่าอยู่ต่างหาก ถ้าทั้งสองหนุ่มทุ่มใจให้กับคุณทั้งคู่ คุณก็คงจะตัดสินใจยากหน่อย ถึงคุณไม่ควรจะเลือกออกเดทกับหนุ่มที่ดูจะชอบคุณมากกว่าเพียงเพราะคิดว่าเป็นการตัดสินใจที่ดูปลอดภัยกว่า คุณก็ควรจะคิดซักหน่อยว่าตัวเองสำคัญแค่ไหนสำหรับหนุ่มแต่คนและนึกดูว่าพวกเขาจะรู้สึกอย่างไรหากไม่ได้เจอคุณเลย ถ้าเขาแค่ยักไหล่ไม่แคร์และเดินหน้าจีบสาวอื่น เขาก็คงไม่ใช่หนุ่มที่ใช่แล้วล่ะ ถ้าคุณรู้สึกได้ว่าหนุ่มคนใดชอบคุณมากกว่าอีกคน นี่เป็นเป็นสิ่งสำคัญที่คุณพิจารณายามตัดสินใจด้วยนะ  คุณอาจจะไม่ต้องถามอีกฝ่ายตรง ๆ ก็ได้ คุณอาจจะรู้ว่าเขารู้สึกกับคุณเช่นไรเพียงแค่สังเกตวิธีที่เขามองคุณ ดูว่าเขาชวนคุณออกไปเที่ยวด้วยบ่อยแค่ไหน และดูว่าเขาพูดถึงอนาคตร่วมกันบ่อยแค่ไหน แน่นอนว่าถ้าคุณแค่อยากคบกับใครสนุก ๆ ในช่วงปิดเทอมหน้าร้อนหรือคบใครเล่น ๆ ซักสองสามเดือนเพื่อให้ได้ชื่อว่าเคยออกเดทกับหนุ่มมาก่อน คุณอาจจะไม่ต้องสนใจมากนักว่าหนุ่มคนนั้นอยากจะคบคุณไปนาน ๆ หรือเปล่า คุณมีเพื่อนไว้ทำไมกันล่ะ? ก็มีไว้ซบไหล่ยามเศร้า มีไว้เรียนรู้ดูเป็นเยี่ยงอย่าง และมีไว้ขอคำปรึกษายามต้องการไงล่ะ รับฟังความเห็นของเพื่อนแต่ก็ไม่ได้เชื่อไปซะหมด สุดท้ายแล้ว ตัวคุณเองต้องเป็นคนตัดสินใจอยู่ดี จำไว้ว่าคุณไม่ได้ขอให้เพื่อนเลือกว่าผู้ชายคนไหนดีกว่าหรือให้เพื่อนเลือกผู้ชายที่ชอบ แต่คุณอยากขอคำปรึกษาจากเพื่อนว่าผู้ชายคนไหนที่เหมาะกับคุณที่สุดต่างหาก   อย่าถามเพื่อนว่า “เธอชอบใครมากกว่า?” แต่ถามว่า “เธอคิดว่าใครเหมาะกับฉันมากกว่า?” คำถามเหล่านี้จะทำให้เพื่อนของคุณไม่สับสนจนเลือกคนที่ “ตัวเอง” อยากออกเดทด้วยแทนที่จะเลือกคนที่ “คุณ” ควรจะเดทด้วย เปิดใจรับฟังคำแนะนำจากเพื่อน! ถ้าคุณตัดสินใจไปแล้วว่าอยากจะออกเดทกับใคร คุณก็ไม่มีความจำเป็นต้องไปขอความเห็นอะไรจากเพื่อนอีก ถ้าคุณขอคำแนะนำจากเพื่อน คุณก็ต้องพร้อมที่จะเปิดใจรับฟังด้วยนะ การชั่งน้ำหนักของสองสิ่งนี้จะทำให้คุณรู้ว่าตัวเองให้ความสำคัญกับสิ่งใดเป็นอันดับแรก หนุ่มแต่ละคนทำให้คุณรู้สึกอย่างไรบ้าง? ไล่เรียงสิ่งที่คุณต้องการในตัวชายหนุ่มและสิ่งที่ไม่ต้องการออกมาและทำตารางเปรียบเทียบข้อดีและข้อเสียเรื่องจุดแข็งและจุดอ่อนของหนุ่มแต่ละคน เปรียบเทียบข้อดีกับข้อเสียในตารางของหนุ่ม ๆ กับรายการสิ่งที่คุณต้องการจากผู้ชาย โดยคุณอาจจะต้องถามคำถามเหล่านี้กับตัวเอง:   หนุ่มคนไหนดูแลฉันดีกว่ากัน? หนุ่มคนไหนจะอยู่เคียงข้างฉันตอนที่ฉันประสบปัญหา? นิสัยฉันคล้ายคลึงกับหนุ่มคนไหนมากกว่ากัน? ฉันอยากเห็นหน้าหนุ่มคนไหนเมื่อหมดวัน? หนุ่มคนไหนจะเข้ากับเพื่อนและครอบครัวของฉันได้ดีกว่า? หนุ่มคนไหนที่ฉันขาดไม่ได้? บางทีสมองก็ไม่อาจช่วยเลือกคนที่เราชอบได้ เราเกิดมาแตกต่างกันและทำให้เรามีความชอบหรือไม่ชอบส่วนตัว อย่าไปคิดอะไรมาก ถามใจตัวเองเกี่ยวกับหนุ่ม ๆ และทำตามใจเลย ลองโยนเหรียญและบอกตัวเองว่าถ้าออกหัว คุณจะออกเดทกับหนุ่ม ก. แต่ถ้าออกก้อย คุณจะออกเดทกับหนุ่ม ข. ในขณะที่เหรียญลอยอยู่ในอากาศ คุณนึกอยากให้เหรียญออกหัวหรือก้อยล่ะ? นั่นแหละคำตอบที่คุณตามหา   ถ้าคุณรู้ว่าผู้ชายคนนึงจะทำให้คุณเสียใจแต่ดันคิดถึงเขาตลอดเวลา (และคุณก็ไม่ได้ชอบผู้ชายอีกคนด้วย) ถอยห่างออกมาจากทั้งสองหนุ่มเลยดีกว่า การไม่คบใครไม่ใช่เรื่องเสียหายอะไรและดีกว่าต้องทนเจ็บปวดเป็นไหน ๆ เรียนรู้จากความผิดพลาด หากคุณเคยออกเดทกับหนุ่ม ๆ คนอื่นมาก่อนและความสัมพันธ์จบไม่สวย อย่าทำผิดซ้ำสองกับหนุ่มคนใหม่ล่ะ ถึงคุณจะชอบหนุ่มคนนั้น แต่จะมีประโยชน์อะไรถ้าคุณต้องเจอกับเรื่องเดิม ๆ จนต้องทนปวดใจและรู้สึกหดหู่ ว่าไหม? อย่าคิดว่าคุณต้องรีบตัดสินใจในทันที คุณควรใช้เวลาซักหน่อยก่อนตัดสินใจนะ ในช่วงที่คุณยังชั่งใจอยู่ หากคุณพอมีโชคอยู่บ้าง หนึ่งในสองหนุ่มอาจจะทำอะไรดี ๆ หรือทำอะไรไม่ดีจนทำให้คุณตัดสินใจง่ายขึ้นก็ได้ ตราบใดที่คุณยังไม่ตกลงปลงใจกับหนุ่มคนใดคนหนึ่งและไม่ได้รู้สึกว่าตัวเองกำลังนอกใจใครยามออกไปเดทกับอีกคน คุณก็ยังพอมีเวลาก่อนจะตัดสินใจนะ  แต่ก็อย่ายื้อเวลาไว้นานเกินไปล่ะ ถ้าคุณเลือกผู้ชายซักคนแต่หนุ่มคนนั้นดันจับได้ว่าคุณเคยออกไปเที่ยวกับอีกคนในช่วงไม่กี่เดือนที่ผ่านมา เขาอาจจะเจ็บปวดหรือนึกเคืองคุณได้นะ หลังจากได้เลือกแล้ว คุณต้องยึดมั่นต่อการตัดสินใจของตัวเอง แต่ก็ไม่ได้แปลว่าคุณต้องไปบอกผู้ชายคนนั้นว่า “นี่ ฉันเลือกคุณแทนที่จะเลือกนาย ก. นะ!” คำพูดแบบนั้นจะไม่ทำให้ผู้ชายรู้สึกว่าตัวเองพิเศษอะไรหรอก ความมั่นคงคือสิ่งที่แสดงผ่านการกระทำและเป็นสิ่งที่อยู่ในใจ พยายามสร้างความสัมพันธ์อันราบรื่นมั่นคงกับหนุ่มที่คุณเลือกและรักเขาแค่เพียงคนเดียวนะ   เตรียมพร้อมเริ่มเดทและออกไปเที่ยวกับผู้ชายเพียงคนเดียวที่คุณเลือก สนุกสนานผ่อนคลายไปกับการได้ทุ่มเทใจให้ใครเพียงคนเดียวโดยไม่ต้องไปนึกว่าผู้ชายอีกคนกำลังทำอะไรอยู่ ถ้าคุณรู้สึกว่างเปล่าและรู้สึกว่าชีวิตมีอะไรขาดหายไปเมื่อไม่มีผู้ชายอีกคน คุณอาจจะตัดสินใจผิดหรือไม่ก็ไม่เคยชอบผู้ชายที่คุณเลือกตั้งแต่แรก คุณก็แค่ชอบที่เขาไล่ตามจีบคุณเท่านั้น ทำตัวเป็นมิตรกับผู้ชายอีกคน แต่อย่าให้เลยเถิดจนถึงขั้นออกไปเที่ยวหรือทำอะไรกันสองต่อสอง ถ้าคุณทำตัวเป็นมิตรกับหนุ่มอีกคนมากเกินไป หนุ่มคนนั้นอาจจะคิดว่าตัวเองยังมีโอกาส และคุณอาจจะทำให้หนุ่มที่คุณเลือกหึงโดยไม่จำเป็นด้วย รู้ไว้เลยว่าการเลือกระหว่างผู้ชายสองคนจะกระทบความสัมพันธ์ระหว่างคุณและสองหนุ่มแน่นอน ความสัมพันธ์นั้นก็เหมือนดาบสองคมเพราะคุณต้องเลือกที่จะหักอกหนุ่มซักคนและชวดโอกาสสานสัมพันธ์กับเขาไป จำไว้ว่าถ้าหนุ่มที่คุณไม่ได้เลือกไม่รู้ว่าคุณคบกับอีกคนอยู่ คุณก็ไม่จำเป็นต้องทำเรื่องนี้ให้เป็นเรื่องใหญ่ด้วยการบอกเขาว่าทำไมคุณถึงจบความสัมพันธ์กับเขาไป และแม้คุณจะรู้สึกมีความสุขหลังจากตัดสินใจได้ก็พึงระวังไว้เพราะว่าอาจมีคลื่นใต้น้ำปะทุตามหลังมาก็ได้   ทำใจไว้เลยว่าคุณอาจทำให้หนุ่มสองคนนั้นมองหน้ากันไม่ติด ถ้าหนุ่มสองคนนั้นเกิดเป็นเพื่อนสนิทกันขึ้นมาคุณจะทำยังไงดีล่ะ? เพราะคุณต้องเลือกคบคนนึงแต่อีกคนก็ดันมาชอบคุณเหมือนกัน ผลก็คือหนุ่มสองคนนั้นอาจเลิกคบกันเลยก็ได้นะ ถ้าคุณไม่อยากให้สถานการณ์แบบนี้เกิดขึ้นก็เลือกเดทกับคนอื่นไปเลยเถอะ เตรียมใจสูญเสียหนุ่มที่คุณไม่ได้เลือกไป ผู้ชายคนที่คุณไม่เลือกอาจไม่ได้พอใจกับสถานะเพื่อนที่คุณมอบให้หรอกนะทั้ง ๆ ที่พวกคุณออกไปเที่ยวหรือหว่านเสน่ห์ใส่กันแล้ว แต่เป็นแค่เพื่อนกันน่ะดีที่สุดแล้วล่ะ ชีวิตนี้เป็นของคุณและคุณควรจะใช้ชีวิตตามที่ตัวเองต้องการในขณะที่พยายามทำให้คนอื่นเจ็บปวดน้อยที่สุดเท่าที่เป็นไปได้ แม้ว่าคุณอาจจะรู้สึกผิดที่ต้องตัดสินใจ แต่ความสัมพันธ์อันยุ่งเหยิงระหว่างคุณและสองหนุ่มจะคลี่คลายเองยามที่คุณเข้าใจความรู้สึกของตัวเองแล้ว ภูมิใจในตัวเองซะเถอะที่ได้ตัดสินใจอย่างเป็นผู้ใหญ่แทนที่จะยื้อสองหนุ่มไปเรื่อย ๆ   อย่ากลัวที่จะทำผิดพลาดตราบใดที่คุณได้เรียนรู้อะไรกลับมาบ้าง อย่าไปคิดมากอยากให้ทุกคนชอบตัวเองซะหมด ถึงอย่างไรการตัดสินใจครั้งใหญ่ของคุณก็ต้องกระทบใจใครหลายคนอยู่แล้ว
พิจารณาคุณสมบัติดี ๆ ของผู้ชายแต่ละคน. คิดดูดี ๆ ว่าหนุ่มแต่ละคนทำให้คุณรู้สึกยังไง. พิจารณาคุณสมบัติในแง่ลบของหนุ่ม ๆ. คิดดูดี ๆ ว่าหนุ่ม ๆ แต่ละคนรู้สึกอย่างไรกับคุณกันแน่. ถามความเห็นจากเพื่อนที่ไว้ใจได้: เปรียบเทียบความเหมือนและความแตกต่างระหว่างสองหนุ่ม. ฟังเสียงหัวใจตัวเอง. อย่ารีบร้อน. มั่นคงกับผู้ชายที่คุณเลือก. เตรียมพร้อมรับผลที่ตามมา. ยอมรับการตัดสินใจของตัวเอง.
https://www.wikihow.com/Choose-Between-Two-Guys https://www.wikihow.com/Choose-Between-Two-Guys
Choosing a Guy After You Decide